Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Viimastel nädalatel on süvenenud võitlus Templimäe suveräänsuse üle.
Iidse pühapaiga ülevaataja islamiorgan Waqf
trotsib aktiivselt Iisraeli suuniseid ligipääsu ja julgeoleku osas.
Islamistid saatsid Gazast Iisraeli taas lõhkekehaga õhupallikobara.
Iisrael pommitas seepeale Hamasi objekte Põhja-Gazas.
Iraani president: pole mingit šanssi kõnelusteks või kompromissiks USAga
sest Washington püüab kukutada ajatolla režiimi.
Viimastel nädalatel on süvenenud võitlus Templimäe suveräänsuse üle.
Iidse pühapaiga ülevaataja islamiorgan Waqf
trotsib aktiivselt Iisraeli suuniseid ligipääsu ja julgeoleku osas.
Waqf, mis haldab iidset pühapaika,
kus asuvad nii al-Aqsa kui Kaljumošee ja seisid kunagised piibliaja templid,
on valitsenud sissepääsu mäele
alates Jeruusalemma kuningriigi vallutamisest moslemite poolt 1187. a.
Vaatamata sellele, et Iisrael vallutas Jeruusalemma vanalinna tagasi
Kuue päeva sõjas 1967. a juunis,
misjärel kuulutati välja suveräänsus kõigi vanalinna osade üle,
lubas toonane Iisraeli juhtkond konflikti kartuses moslemimaailmaga
Waqfil Templimäel haldusvõimu säilitada.
Vastav diplomaatiline kokkulepe kandis nime 'Status Quo Ante Bellum'
mis tähendab sõjaeelset seisukorda.
Seepärast tohivad tänaseni mäel palvetada vaid moslemid.
Kolme monoteistliku usu pühapaigas palvetada julgevaid mittemoslemeid
võib oodata mäelt väljaviskamine või isegi vahistamine.
Võitlus Templimäe suveräänsuse üle on sütitanud mitmeid
palestiinlaste surmavaid vägivallalaineid iisraellaste vastu.
Kaks tõsiseimat neist olid nn teine Intifada aastail 2000-2005
ja nn üksikute huntide intifada aastail 2015-2016.
Kuigi viimane vägivallapuhang vaibus, on pinged suveräänsuse teemal
jätkuvalt Iisraeli-araabia konflikti keskmes.
Viimased pinged on seotud tüliga Waqfi ja Iisraeli politsei vahel
müüriga õueala üle Templimäe kirdeosas,
kus asub saal, mis on ainus ligipääs pühapaiga ainukesele idaväravale
ehk Kuldsele väravale.
2003. a teise intifada ajal
otsustasid Iisraeli võimud ehitise kinni pitseerida,
kui politseijuurdlus tuvastas,
et Hamasiga seotud rühmitus kontrollis saali
ja õpetas seal radikaalset vägivalla- ideoloogiat mittemoslemite vastu.
Viimastel nädalatel on Waqf otsuse vaidlustanud
ning korraldab paigas kogunemisi ja palveproteste.
Vaatamata korduvatele kohtumäärustele paik sulgeda,
on Jordaania kuningriigi määratud Waqf lubanud õue avatud hoida,
mistõttu Iisraeli politsei on vahistanud kaks kõrget islamivaimulikku.
Viibisime vahi all kella viiest hommikul kuni viieni pärastlõunal.
Juurdlus puudutas Bab al-Rahmeh' mošeed.
Waqfi nõukogu esimees šeik Salhab kuulutas pärast vabanemist,
et Kuldvärav jääb moslemitele palvetamiseks avatuks,
vaatamata Iisraeli ultimaatumile see esmaspäevaks sulgeda.
Lisaks sellele,
et islamivaimulik eitas Iisraeli kohtute mis tahes jurisdiktsiooni Templimäel,
nõudis ta, et Iisrael peab andma Waqfile loa iidne ehitis renoveerida
ja tühistama keelud, mis ei luba kümnetel Waqfi ametnikel, valvureil
ja usklikel kirdeõuele pääseda.
On oluline märkida, et juudi traditsiooni järgi
on Kuldvärav koht, kust peaks Jeruusalemma saabuma Messias.
Seepärast olevat osmanite sultan Suleiman I ajalooürikute järgi
Kuldvärava 1541. a sulgenud ja selle ette kalmistu ehitanud,
et ükski valemessias või antikristus läbi värava Templimäele ei tuleks.
Iisraeli lõunarindele -
Islamistid saatsid Gazast Iisraeli taas lõhkekehaga õhupallikobara.
Õhulennu ajal olevat lõhkekeha õhupallidest eraldunud
ning Eshkoli maakonnas plahvatanud.
Naaberküla elanike sõnul kuuldi küll valje plahvatusi,
kuid keegi viga ei saanud.
Vastuseks pommitas Iisrael seepeale Põhja-Gazas mitut Hamasi objekti.
IDF esindusest rõhutati taas,
et terrorirühmitust Hamas peetakse vastutavaks
kõigi Gazast lähtuvate terrorirünnakute eest
ja igale katsele iisraellasi kahjustada vastatakse otsustavalt.
Hamas kohtus Gazas külasviibiva Egiptuse delegatsiooniga
kus rõhutati, et ei olda huvitatud pingete süvendamisest Iisraeliga.
Samas toonitasid Hamasi ametnikud, et Iisrael peab järgima
vaenutegevuse lõpetamise kokkuleppe tingimusi
või olukord halveneb täieulatuslikuks kokkupõrkeks.
Sama väitis pressikonverentsil enne Egiptuse esindajatega kohtumist
ka Hamasi juht Ismail Haniya.
Kui Iisraeli okupatsioon või Netanyahu
plaanivad valimiste ajal Gaza vastu seiklust,
siis arvan, et nad maksavad hinna, mis nad minema peletab.
Gaza allikate teatel
rääkisid Hamasi juhid Haniya ja Yahya Sinwar egiptlastele,
et ei luba gazalastel nälgida Iisraelis käivate valimiste tõttu.
Allikate sõnul edastavad egiptlased sõnumi Iisraelile
ja delegatsioon peaks naasma kahe päeva pärast Gazasse
Iisraeli vastusega Hamasi nõudmistele.
Iisraeli peaminister Netanyahu allkirjastas täna käsu,
mis kuulutab Hamasiga seotud al-Aqsa telekanali terroriüksuseks.
Otsus tehti Iisraeli anti-terrorismi seaduse alusel
ning seoses Iisraeli julgeolekuagentuuri Shin Bet
ja Kaitseministeeriumi majandus- terrorismi vastase üksuse soovitusega.
Shin Bet avastas,
et Hamas kasutas al-Aqsat rühmitusse võitlejate värbamiseks.
Hamasilt ei õnnestunud koheselt kommentaari saada.
Iraanis kuulutas president Rouhani,
et pole mingit võimalust kõnelusteks või kompromissiks USAga,
sest Washington püüab väidetavalt ajatolla režiimi kukutada.
Tänahommikuses televiseeritud kõnes väitis Rouhani,
et USA poolt Iraanile esitatud nõuet
muutuda tagasi 1979. a Islamirevolutsiooni eelseks maaks,
ei täideta kunagi.
Lisaks rõhutas Rouhani,
et erimeelsused Washingtoni ja Teherani vahel on nii suured,
et neis on võimatu läbi rääkida või kompromisse teha.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie Facebooki lehelt
või YouTube'i kanalilt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri